CELEX: 32020D0664
Language: el
Date: 2020-05-18 00:00:00
Title: Απόφαση (ΚΕΠΠΑ) 2020/664 του Συμβουλίου της 18ης Μαΐου 2020 για την τροποποίηση της απόφασης (ΚΕΠΠΑ) 2019/2110 σχετικά με τη συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA)

19.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 157/3
               
            
         ΑΠΟΦΑΣΗ (ΚΕΠΠΑ) 2020/664 ΤΟΥ ΣΥΜΒΟΥΛΙΟΥ
         της 18ης Μαΐου 2020
         για την τροποποίηση της απόφασης (ΚΕΠΠΑ) 2019/2110 σχετικά με τη συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 9 Δεκεμβρίου 2019, το Συμβούλιο, με την απόφαση (ΚΕΠΠΑ) 2019/2110 (1), συνέστησε τη συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) με εντολή δύο ετών από την έναρξη της EUAM RCA.
                  
               
                     (2)
                  
                  
                     Καθορίστηκε ποσό δημοσιονομικής αναφοράς για τους έξι μήνες από την έκδοση της απόφασης (ΚΕΠΠΑ) 2019/2110, δηλαδή έως τις 8 Ιουνίου 2020, κατά τη διάρκεια των οποίων επρόκειτο να πραγματοποιηθούν οι απαραίτητες προετοιμασίες ώστε η EUAM RCA να αποκτήσει την αρχική επιχειρησιακή της ικανότητα, εν αναμονή του καθορισμού του ποσού αναφοράς για το υπόλοιπο της εντολής κατά την έναρξη της EUAM RCA.
                  
               
                     (3)
                  
                  
                     Υπό τις τρέχουσες συνθήκες λόγω της πανδημίας της COVID-19, η έναρξη της EUAM RCA απαιτεί περαιτέρω προετοιμασίες.
                  
               
                     (4)
                  
                  
                     Στις 16 Απριλίου 2020, η Επιτροπή Πολιτικής και Ασφάλειας συμφώνησε ότι η περίοδος ισχύος του αρχικού ποσού αναφοράς θα πρέπει, επομένως, να παραταθεί κατά δύο μήνες, δηλαδή έως τις 8 Αυγούστου 2020.
                  
               
                     (5)
                  
                  
                     Η απόφαση (ΚΕΠΠΑ) 2019/2110 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 13 της απόφασης (ΚΕΠΠΑ) 2019/2110, η παράγραφος 1 αντικαθίσταται από το ακόλουθο κείμενο:
            
                        «1.
                     
                     
                        Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUAM RCA για την περίοδο έως τις 8 Αυγούστου 2020 ανέρχεται σε 7 100 000 EUR. Το ποσό δημοσιονομικής αναφοράς για οποιαδήποτε μετέπειτα περίοδο αποφασίζεται από το Συμβούλιο.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 18 Μαΐου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση (ΚΕΠΠΑ) 2019/2110 του Συμβουλίου, της 9ης Δεκεμβρίου 2019, σχετικά με τη συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) (ΕΕ L 318 της 10.12.2019, σ. 141).